news_article: Ässien taival kotihallissa jääkiekon SM-liigassa tiistaina oli yhtä harmaa kuin länsirannikon sää. Blues sen sijaan on vahvassa nousussa, ja otti porilaisista selvän voiton maalein 4–1.
  Ässät on maaottelutauon jälkeen hävinnyt kaikki viisi kotiotteluaan. Maaliero on musertavasti 3–21! Lopputulos jopa mairitteli Ässiä, sillä jo ensimmäisessä erässä Blues olisi voinut paremmalla viimeistelyllä karata reiluun johtoon.
  – Ehjä 60 minuuttia meiltä. Olemme pyrkineet yksinkertaistamaan peliämme, käyttämään nopeita, mutta helppoja syöttöjä. Upea esitys, tiivisti Bluesin ykkösvalmentaja Hannu Virta.
  Blues oli avauserässä ylivoimainen, mutta Scott Langkow oli maalissa hienossa vireessä. Toisessa erässä Ässillä oli pieniä mahdollisuuksia, etenkin jos erotuomari Tero Toivola olisi ottanut kovemman linjan Ladislav Kohnin törkeään laitataklaukseen. Toivola päästi kuitenkin Kohnin kahden minuutin rangaistuksella.
  Kohnin ja Markku Hurmeen maalit lannistivat lopullisesti Ässät. Kolmas erä oli pelkkää kosmetiikkaa.
  – Blues oli terävämpi ja nopeampi, kaikin puolin parempi. Meillä oli liikaa 1–1 -tilanteissa häviölle jääneitä pelaajia jäällä, totesi Vjatseslav Fandulin päätöserässä vilttiin siirtänyt Ässien valmentaja Mika Toivola.
  Yksi ottelun voimahahmoista oli Bluesin 31-vuotias keskushyökkääjä Markku Hurme. Mies voitti aloituksia suurella prosentilla ja teki kaksi komeaa maaliakin.
  – Jokainen pelaaja on mennyt itseensä. Olemme alkaneet vihdoinkin pelata joukkueelle, Hurme totesi.
  – Työmoraali on tällä hetkellä korkealla. Olimme varautuneet Ässien kovaan alkurynnistykseen, mutta sitä ei jostain syystä nähty.
  Hurmeen rinnalla Jan Caloun oli vaikea pideltävä, ja etenkin hänen ovelat syöttönsä olivat hienoa katseltavaa. Ketju Kohn, Olli Ahonen, Niko Nieminen rakensi myös kaksi siistiä täysosumaa. Puolustus pääsi helpolla, sen verran vaisusti ilman kuumesairasta Marko Kivenmäkeä pelannut Ässät oli.
  Sami Heinosen maalivahtipeli oli vakuuttava. Mailansa säpäleiksi matkalla pukukoppiin ottelun päätyttyä hakannut Scott Langkow oli neljästä takaiskusta huolimatta reippaasti Ässien paras pelaajaa. Muista erottui sähäkästi yrittänyt Kristian Kuusela. Porilaisten vaatimattomat esitykset näkyvät jo yleisömäärissä. Eilen vajottiin kauden pohjalukemiin (2 868).
  
events.event_id: E1 E2 E3 E4 E5 E6 E7 E8 E9 E10 E11 E12 E13
events.event_type: game result goal penalty goal goal penalty penalty goal goal penalty penalty saves saves
events.text: Blues otti Porin Ässistä selvän voiton maalein 4–1. Bluesin Markku Hurme teki 0-2 -maalin. Toisessa erässä Bluesin Ladislav Kohn otti kahden minuutin rangaistuksen. Kohn ja Markku Hurme tekivät toisen erän lopulla maalit mieheen. E8 Scott Langkow oli Ässien maalissa 24 kiekon tiellä. Sami Heinonen Bluesin maalivahtina selvisi 16 torjunnalla.
events.home_team: Ässät
events.guest_team: Blues
events.score: 1–4 0–1 0–2 1–2 1–3 1–4
events.periods: 0–1 1–3 0–0
events.player: Ladislav Kohn Olli Ahonen Markku Hurme Jari Korpisalo Jari Korpisalo Ladislav Kohn Ladislav Kohn Markku Hurme Juha-Pekka Ketola Martin Bergeron Scott Langkow Sami Heinonen
events.assist: Niko Nieminen Olli Ahonen
events.assist: Jan Caloun Kari Kalto
events.assist: Martin Bergeron
events.assist: Olli Ahonen Niko Nieminen
events.assist: Jan Caloun
events.team: guest guest guest home home guest guest guest home home home guest
events.team_name: Blues Blues Blues Ässät Ässät Blues Blues Blues Ässät Ässät Ässät Blues
events.time: 12.38 24.46 27.47 30.0 31.45 31.45 34.29 38.31 54.08 56.19
events.penalty_minutes: 2 2 2 2 2
events.saves: 24 16